2019. gada 26. martā Noteikumi Nr. 131

Rīgā (prot. Nr. 16 10. §)

**Grozījumi Ministru kabineta 2017. gada 19. septembra noteikumos Nr. 566 "Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās"**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 3. punktu

Izdarīt Ministru kabineta 2017. gada 19. septembra noteikumos Nr. 566 "Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās" (Latvijas Vēstnesis, 2017, 188. nr.) šādus grozījumus:

1. Svītrot norādē, uz kāda likuma pamata noteikumi izdoti, vārdus un skaitli "un 56. panta ceturto daļu".

2. Svītrot 2. pielikuma 3. punktā vārdus "reitterapeits, reitterapeita asistents".

3. Izteikt 2. pielikuma 14. punktu šādā redakcijā:

|  |  |  |
| --- | --- | --- |
| "14. | Biedrības "Latvijas Elektroenerģētiķu un energobūvnieku asociācija" Specializētais sertifikācijas centrs | Elektroinženieris (reglamentētā profesionālā darbība – elektroietaišu projektēšana), elektrisko iekārtu speciālists (reglamentētā profesionālā darbība – elektroietaišu izbūves darbu vadīšana, elektroietaišu izbūves darbu būvuzraudzība)" |

4. Aizstāt 2. pielikuma 18. punktā vārdu "Būvinženieris" ar vārdiem "Neatkarīgs ēku energoefektivitātes eksperts, būvinženieris".

5. Svītrot 2. pielikuma 21. punktu.

6. Papildināt 2. pielikumu ar 33. un 34. punktu šādā redakcijā:

|  |  |  |
| --- | --- | --- |
| "33. | Patentu valde | Profesionālais patentpilnvarnieks |
| 34. | Psihologu sertifikācijas padome | Psihologs" |

Ministru prezidents A. K. Kariņš

Izglītības un zinātnes ministre I. Šuplinska